เรื่องร้องเรียน: เจอป้าย ห้ามหลับนอนในที่สาธารณะ ปรับ 500 บาท มาวางไว้สองฝั่งถนนราชดำเนิน - อยากทราบว่ามีมาตราการอย่างไร ในการช่วยเหลือคนไร้บ้านที่อาศัยอยู่แถวนี้?
การดำเนินการของเจ้าหน้าที่: กรณีคนไร้ที่พึ่ง กรุงเทพมหานคร โดยสำนักงานเขตพระนคร ได้ดำเนินการจัดระเบียบการรับอาหารของคนไร้ที่พึ่ง โดยจัดตั้งจุดแจกอาหารจำนวน 2 จุด  1. บริเวณใต้สะพานสมเด็จพระปิ่นเกล้า 2. บริเวณตรอกสาเก   การดำเนินการตาม พ.ร.บ.คุ้มครองคนไร้ที่พึ่ง พ.ศ.2557 กรุงเทพมหานคร มิได้มีอำนาจตาม พ.ร.บ.คุ้มครองคนไร้ที่พึ่ง พ.ศ.2557 จึงไม่สามารถดำเนินการได้เป็นอำนาจหน้าที่โดยตรงของกระทรวงการพัฒนาสังคมและความมั่นคงของมนุษย์  ฝ่ายเทศกิจ สำนักงานเขตพระนคร ได้ดำเนินการตามอำนาจหน้าที่ตาม พรบ.รักษาความสะอาดและความเป็นระเบียบเรียบร้อยชองบ้านเมือง พ.ศ.2535 เท่านั้น ยกตัวอย่างเช่น มาตรา 37 ห้ามมิให้ผู้ใดยืน นั่ง หรือนอนบนราวสะพานสาธารณะหรือนอนในที่ สาธารณะ มิได้มีอำนาจหน้าที่ ตาม พ.ร.บ.คุ้มครองคนไร้ที่พึ่ง พ.ศ.2557
ความเห็นของผู้แจ้ง: แจกข้าวเป็นการแก้ไขปัญหาที่ปลายเหตุ อยากให้ประสานงานกับ กท. พัฒนาสังคมฯ หามาตรการอื่นในการแก้ไขปัญหา   การติดป้ายแจ้งปรับ 500฿ ไม่ได้ช่วยแก้ปัญหา แต่จะทำให้คนไร้ที่พึ่งไม่มีที่ไป และอาจเกิดปัญหาอื่นๆ ตามมา
พื้นที่: แขวงบวรนิเวศ เขตพระนคร กรุงเทพมหานคร